এই নিবন্ধটি তিব্বতী বৌদ্ধধর্মের দ্গে-লুগ্স সম্প্রদায়ের দ্বাদশ দলাই লামা সম্পর্কে। একই নামের অন্যান্য নিবন্ধের জন্য 'ফ্রিন-লাস-র্গ্যা-ম্ত্শো (দ্ব্যর্থতা নিরসন) দেখুন।
'**ফ্রিন-লাস-র্গ্যা-ম্ত্শো** (তিব্বতি: འཕྲིན་ལས་རྒྱ་མཚོ་, ওয়াইলি: *'phrin las rgya mtsho*), (২৬শে জানুয়ারী, ১৮৫৭ – ২৫শে এপ্রিল, ১৮৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দ্বাদশ দলাই লামা ছিলেন।

জন্ম
----

'ফ্রিন-লাস-র্গ্যা-ম্ত্শো ১৮৫৭ খ্রিষ্টাব্দের ২৬শে জানুয়ারি তিব্বতের 'ওল-খা-র্দ্জিং-ফ্যি (ওয়াইলি: *'ol kha rdzing phyi*) নামক স্থানে জন্মগ্রহণ করেন। তার পিতার নাম ছিল ফুন-ত্শোগ্স-ত্শে-দ্বাং (ওয়াইলি: *phun tshogs tshe dbang*) এবং মাতার নাম ছিল ত্শে-রিং-গ্যু-স্গ্রোন (ওয়াইলি: *tshe ring g.yu sgron*)। তার জ্যৈষ্ঠ ভ্রাতার নাম ছিল য়ে-শেস-নোর-বু (ওয়াইলি: *ye shes nor bu*)।

দলাই লামা হিসেবে চিহ্নিতকরণ
---------------------------

একাদশ দলাই লামার পুনর্জন্ম রূপে যে তিনটি শিশুকে প্রার্থী হিসেবে বিবেচনা করা হয়, তাদের মধ্যে একজন ছিলেন 'ফ্রিন-লাস-র্গ্যা-ম্ত্শো। এই তিনটি শিশুকে লাসা শহরে নিয়ে আসা হয় এবং চিং সরকারের পক্ষ থেকে গ্সের-বুম-স্ক্রুগ-পা (ওয়াইলি: *gser bum skrug pa*) পদ্ধতির মাধ্যমে 'ফ্রিন-লাস-র্গ্যা-ম্ত্শোকে দ্বাদশ দলাই লামা রূপে নিশ্চিত করা হয়। ১৮৬০ খ্রিষ্টাব্দে তাকে দ্বাদশ দলাই লামা হিসেবে আনুষ্ঠানিক ভাবে অধিষ্ঠিত করা হয়।

পরবর্তী জীবন
------------

১৮৬৪ খ্রিষ্টাব্দে তার শিক্ষক ব্লো-ব্জাং-ম্খ্যেন-রাব-দ্বাং-ফ্যুগ (ওয়াইলি: *blo bzang mkhyen rab dbang phyug*) নামক ছিয়াত্তরতম দ্গা'-ল্দান-খ্রি-পা তাকে শিক্ষার্থীর শপথ প্রদান করেন। তিনি সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। ১৮৭৩ খ্রিষ্টাব্দে তিনি তিব্বতের শাসনক্ষমতা গ্রহণ করেন। এই কাজে ব্যাম্স-পা-র্গ্যা-ম্ত্শো (ওয়াইলি: *byams pa rgya mtsho*) নামক তৃতীয় ফুর-ল্চোগ (ওয়াইলি: *phur lcog*) উপাধিধারী বৌদ্ধ লামা তার সহায়ক হন। ১৮৭৫ খ্রিষ্টাব্দের ২৫শে এপ্রিল মাত্র আঠারো বছর বয়সে 'ফ্রিন-লাস-র্গ্যা-ম্ত্শো পোতালা প্রাসাদে মৃত্যুবরণ করেন।

তথ্যসূত্র
---------

1. 1 2 3  Chhosphel, Samten (নভেম্বর ২০১১)। "The Twelfth Dalai Lama, Trinle Gyatso"। *The Treasury of Lives*। treasuryoflives.com। সংগ্রহের তারিখ জুলাই ২৮, ২০১৪।
2. ↑  Khetsun Sangpo Rinpoche. (1982). "Life and times of the Eighth to Twelfth Dalai Lamas." *The Tibet Journal*. Vol. VII Nos. 1 & 2. Spring/Summer 1982, p. 54.

আরো পড়ুন
---------


উইকিমিডিয়া কমন্সে **'ফ্রিন-লাস-র্গ্যা-ম্ত্শো** সংক্রান্ত মিডিয়া রয়েছে।

* Maher, Derek. 2005. "The Twelfth Dalai Lama, Trinle Gyatso." In The Dalai Lamas: A Visual History. Martin Brauen, ed. London: Serindia, pp. 134–135.
* Mullin, Glenn H. (2001). *The Fourteen Dalai Lamas: A Sacred Legacy of Reincarnation*, pp. 367–375. Clear Light Publishers. Santa Fe, New Mexico. আইএসবিএন ১-৫৭৪১৬-০৯২-৩.

|
|  |
| পূর্বসূরীম্খাস-গ্রুব-র্গ্যা-ম্ত্শো | '**ফ্রিন-লাস-র্গ্যা-ম্ত্শো  দ্বাদশ দলাই লামা** | উত্তরসূরীথুব-ব্স্তান-র্গ্যা-ম্ত্শো |
|

| * দে
* স
দলাই লামা |
| --- |
| দ্গে-'দুন-গ্রুবদ্গে-'দুন-গ্রুব | 
* ১) দ্গে-'দুন-গ্রুব
* ২) দ্গে-'দুন-র্গ্যা-ম্ত্শো
* ৩) ব্সোদ-নাম্স-র্গ্যা-ম্ত্শো
* ৪) য়োন-তান-র্গ্যা-ম্ত্শো
* ৫) ঙ্গাগ-দ্বাং-ব্লো-ব্জাং-র্গ্যা-ম্ত্শো
* ৬) ত্শাংস-দ্ব্যাংস-র্গ্যা-ম্ত্শো (ঙ্গাগ-দ্বাং-য়ে-শেস-র্গ্যা-ম্ত্শো - অস্বীকৃত)
* ৭) ব্স্কাল-ব্জাং-র্গ্যা-ম্ত্শো
* ৮) ব্যাম্স-স্পেল-র্গ্যা-ম্ত্শো
* ৯) লুং-র্তোগ্স-র্গ্যা-ম্ত্শো
* ১০) ত্শুল-খ্রিম্স-র্গ্যা-ম্ত্শো
* ১১) ম্খাস-গ্রুব-র্গ্যা-ম্ত্শো
* ১২) 'ফ্রিন-লাস-র্গ্যা-ম্ত্শো
* ১৩) থুব-ব্স্তান-র্গ্যা-ম্ত্শো
* ১৪) ব্স্তান-'দ্জিন-র্গ্যা-ম্ত্শো

 | Tenzin Gyatso, 14th Dalai Lama |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |